b"\n_START_ARTICLE_\nIndra\n_START_SECTION_\nRepresentaci\xc3\xb3\n_START_PARAGRAPH_\nSe'l representa amb la seva vahana (\xe2\x80\x98vehicle, muntura\xe2\x80\x99) sobre l'elefant Airavata, que representa el n\xc3\xbavol d'all\xc3\xa0 on Indra fa caure la pluja. La seva arma \xc3\xa9s el llamp._NEWLINE_La seva pell \xc3\xa9s blanca o groga i el seu cos est\xc3\xa0 cobert d'ulls, que li permeten veure tot el que passa en el m\xc3\xb3n. De fet, aquests ulls foren una maledicci\xc3\xb3-benedicci\xc3\xb3 del savi Gotama: Indra havia sedu\xc3\xaft l'esposa del savi, Ajalia (ahalya); en adonar-se'n, l'asceta va fer que el cos d'Indra s'ompl\xc3\xads de desenes de grans. Llavors Indra va fer penit\xc3\xa8ncia per demanar perd\xc3\xb3, i el savi acced\xc3\xad a convertir els grans en ulls.\n_START_SECTION_\nAtributs\n_START_PARAGRAPH_\nEntre altres coses \xc3\xa9s el d\xc3\xa9u regent de la pupil\xc2\xb7la de l'ull dret (mentre que la de l'esquerre \xc3\xa9s representada per la seva esposa, la deessa Indrani) o Sachi._NEWLINE_En les escriptures hinduistes, Indra \xc3\xa9s un d\xc3\xa9u temor\xc3\xb3s de perdre el seu lloc de d\xc3\xa9u principal. Aix\xc3\xad, quan s'assabenta que algun hum\xc3\xa0 (com Visvamitra) realitza molts esfor\xc3\xa7os per guanyar el karma que li permeti ascendir en una seg\xc3\xbcent encarnaci\xc3\xb3 i ocupar el lloc d'Indra, aquest envia les prostitutes celestials, les apsar\xc3\xa0s (com Urvash\xc3\xad, Rambh\xc3\xa0 o Menak\xc3\xa0), perqu\xc3\xa8 el sedueixin i li facin perdre tot aven\xc3\xa7 m\xc3\xadstic."